Az EGT-Vegyesbizottság 62/98 határozata

(1998. július 4.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel a Megállapodás II. mellékletét az 1997. november 12-i 80/97 EGT-vegyesbizottsági határozat [1] módosította;

mivel végberendezés-interfészek nyílt hálózatellátású (ONP) kéthuzalos analóg bérelt vonalakra történő kapcsolásának általános csatlakoztatási követelményeire vonatkozó közös műszaki szabályokról szóló, 1997. július 9-i 97/486/EK bizottsági határozatot [2] be kell építeni a Megállapodásba;

mivel a végberendezés-interfészek nyílt hálózatellátású (ONP) négyhuzalos analóg bérelt vonalakra történő kapcsolásának általános csatlakoztatási követelményeire vonatkozó közös műszaki szabályokról szóló, 1997. július 9-i 97/487/EK bizottsági határozatot [3] be kell építeni a Megállapodásba;

mivel végberendezés-interfészek digitális, strukturált és strukturálatlan 34 Mbit/s bérelt vonalakhoz történő kapcsolásának csatlakoztatási követelményeire vonatkozó közös műszaki szabályokról szóló, 1997. szeptember 19-i 97/639/EK bizottsági határozatot [4] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XVIII. fejezete a 4q. pontot (97/545/EK bizottsági határozat) követően a következő pontokkal egészül ki:

"4r. 397 L 0486: A Bizottság 1997. július 9-i 97/486/EK határozata a végberendezés-interfészek nyílt hálózatellátású (ONP) kéthuzalos analóg bérelt vonalakra történő kapcsolásának általános csatlakoztatási követelményeire vonatkozó közös műszaki szabályokról (HL L 208., 1997.8.2., 44. o.).

4s. 397 D 0487: A Bizottság 1997. július 9-i 97/487/EK határozata a végberendezés-interfészek nyílt hálózatellátású (ONP) négyhuzalos analóg bérelt vonalakra történő kapcsolásának általános csatlakoztatási követelményeire vonatkozó közös műszaki szabályokról (HL L 208., 1997.8.2., 47. o.).

4t. 397 D 0639: A Bizottság 1997. szeptember 19-i 97/639/EK határozata a végberendezés-interfészek digitális, strukturált és strukturálatlan 34 Mbit/s bérelt vonalakhoz történő kapcsolásának csatlakoztatási követelményeire vonatkozó közös műszaki szabályokról (HL L 271., 1997.10.3., 16. o.)."

2. cikk

A 97/486/EK, a 97/487/EK és a 97/639/EK bizottsági határozat izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

3. cikk

Ez a határozat 1998. július 5-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1998. július 4-én.

az EGT-Vegyesbizottság részéről

az elnök

F. Barbaso

[1] HL L 134., 1998.5.7., 9. o.

[2] HL L 208., 1997.8.2., 44. o.

[3] HL L 208., 1997.8.2., 47. o.

[4] HL L 271., 1997.10.3., 16. o.

--------------------------------------------------